2019ની લોકસભાની ચૂંટણીઓમાં ભાજપે 18 બેઠકો મેળવતાં તૃણમૂલ કૉંગ્રેસમાં સોપો પડી ગયો હતો અને ભાજપ હવે પશ્ચિમ બંગાળમાં સત્તા મેળવવા માટે એડી-ચોટીનું જોર લગાવી રહ્યો છે.

સત્તાની સાઠમારીમાં બંને પક્ષો વચ્ચે હિંસક ઝડપ પણ થઈ છે, જેમાં બંને પક્ષોના કાર્યકરો મૃત્યુ પામ્યા છે. 

નવેમ્બરની 2જી તારીખે ભાજપ દ્વારા પશ્ચિમ બંગાળના વિવિધ પોલીસ સ્ટેશનો બહાર વિરોધપ્રદર્શનો કરાયાં હતાં.  

ભાજપના નેતાઓનો આરોપ હતો કે ટીએમસી દ્વારા તેમના કાર્યકરોની હત્યા કરવામાં આવી રહી છે. 

કેન્દ્રીય મંત્રી બાબુલ સુપ્રિયોએ ટ્વિટર પર જણાવ્યું હતું કે જાન્યુઆરી 2020 થી લઈને 11 સપ્ટેબર 2020 સુધી ભાજપના 14 કાર્યકર્તાઓની હત્યા થઈ છે.

બીજી બાજુ તૃણમૂલ કૉંગ્રેસે પણ ભાજપ પર હિંસા ભડકાવવાનો આરોપ મૂક્યો છે.

'ઇન્ડિયન એક્સપ્રેસ'ના અહેવાલ અનુસાર બંગાળમાં અનલૉકની શરૂઆત સાથે જ હિંસાની પણ શરૂઆત થઈ છે. અત્યાર સુધી રાજ્યમાં 11 રાજકીય કાર્યકરોની હત્યા કરી દેવાઈ છે. આમાંથી છ ભાજપના કાર્યકરો, જ્યારે ટીએમસીના પાંચ અને એસયુસીઆઈના એક કાર્યકરનો સમાવેશ થાય છે. 

આ ઉપરાંત ભાજપના એક ધારાસભ્ય અને ત્રણ કાર્યકરો ફાંસો ખાધેલી મૃત અવસ્થામાં પણ મળી આવ્યા છે. 

ભાજપ પ્રમુખના કાફલા પર હુમલો 

ગુરુવારે ભાજપના રાષ્ટ્રીય પ્રમુખ જે. પી. નડ્ડા પક્ષના કાર્યકર્તાઓની એક બેઠકમાં ભાગ લેવા માટે દક્ષિણ 24 પરગણાસ્થિત ડાયમંડ હાર્બર જઈ રહ્યા હતા, જ્યારે તેમના કાફલા પર કેટલાક લોકોએ ઈંટ અને પથ્થરોથી હુમલો કર્યો હતો. 

આ ઘટના કોલકાતાથી 30 કિલોમીટર દુર સિરાકોલ પાસે થઈ, જે દક્ષિણ 24 પરગણામાં આવે છે.

જે. પી. નડ્ડા બુલેટપ્રૂફ કારમાં બેઠા હોવાથી તેમને નુકસાન થયું નહોતું, પરતું ભાજપના નેતા કૈલાશ વિજયવર્ગીય, મુકુલ રૉય, દિલીપ ઘોષ અને અનુપમ હાઝરા જે કારમાં બેઠા હતાં, તેના કાચ તૂટી ગયા હતા. ભાજપના આઠ કાર્યકર્તાઓને ઈજા થતાં હ઼઼ૉસ્પિટલમાં સારવાર લઈ રહ્યા છે. 

કૈલાશ વિજયવર્ગીય અને મુકુલ રૉયને ઘટનામાં સામાન્ય ઈજાઓ થઈ છે. ભાજપે આક્ષેપ કર્યો છે હુમલા પાછળ તૃણમૂલ કૉંગ્રેસનો હાથ છે. 

મુખ્ય મંત્રી મમતા બેનરજીના ભત્રીજા અભિષેક બેનરજી ડાયમંડ હાર્બરના સાંસદ છે અને એટલા માટે ભાજપ તૃણમૂલ કૉંગ્રેસને જવાબદાર ગણી રહ્યો છે. 

ગુરુવારની ઘટના બાદ ભાજપ અને તૃણમૂલ કૉંગ્રેસના નેતાઓ એક-બીજા પર પ્રહાર કરી રહ્યા છે. 

ઇન્ડિન એક્સપ્રેસના અહેવાલ અનુસાર જે. પી. નડ્ડાએ કહ્યું, "ડાયમંડ હાર્બરથી આવતી વખતે મેં જે દૃશ્યો જોયાં છે,... \n\nમને ઉપરના લેખ માટે સારું શીર્ષક આપો.
બંગાળમાં ભાજપ-ટીએમસી વચ્ચે રાજકીય હિંસા કેમ થઈ રહી છે?